'''La Francophonie''', formelt ''Organisation internationale de la Francophonie'', er en international organisation af stater og regioner, som benytter [[Fransk (sprog)|fransk sprog]] eller hvor fransk sprog og kultur har særlig betydning. La Francophonie blev grundlagt i 1970 og arbejder for at fremme fredelig sameksistens, samarbejde, solidaritet, demokrati, menneskerettigheder og bæredygtig udvikling gennem multilaterale projekter og fireårige programmer indenfor hovedsatsninger fastsat af og bestemt af La Francophonies topmøde. Topmødet, som samler lederne for medlemslandene og –regionerne og som samles hvert andet år, er organisationens øverste organ. I de år, hvor der ikke er topmøde, samles ministerkonferencen, det vil sige udenrigsministre og eller ministre med ansvar for La Francophonie. Organisationen har et permanent sekretariat ledet af en generalsekretær og har hovedkvarter i [[Paris]]. I tillæg har La Francophonie regionale kontorer i [[Libreville]], [[Lomé]] og [[Hanoi]].
Historie Kultur Foreninger Organisationer